b'\n_START_ARTICLE_\nProces (roman)\n_START_SECTION_\nKratka obnova\n_START_PARAGRAPH_\nKo se Josef K. nekega jutra zbudi, ga obi\xc5\xa1\xc4\x8deta dva stra\xc5\xbenika in ga v imenu nekega skrivnega sodi\xc5\xa1\xc4\x8da aretirata. Povesta mu samo, da je obto\xc5\xbeen in da se proti njemu pripravlja proces, ne pa tudi \xc4\x8desa ga dol\xc5\xbeijo. Tako Josef K. postane ujetnik, vendar se lahko vseeno prosto giblje, hodi v slu\xc5\xbebo, na sprehode, lahko se celo dru\xc5\xbei s svojimi prijatelji. Posledi\xc4\x8dno za\xc4\x8dne sklepati, da bi lahko vse skupaj bila samo potegav\xc5\xa1\xc4\x8dina prijateljev ob njegovem tridesetem rojstnem dnevu, zato vse skupaj na za\xc4\x8detku jemlje neresno in lahkomiselno. S\xc4\x8dasoma za\xc4\x8dne vse bolj razmi\xc5\xa1ljati o svoji situaciji in za\xc4\x8dne ga skrbeti, da zanj ne bo oprostilne sodbe. Josef za\xc4\x8dne sumiti, da njegov odvetnik vse skupaj samo zavla\xc4\x8duje in da mu v resnici sploh nima namena pomagati, zato se po nasvet zate\xc4\x8de k sodnemu slikarju Titorelliju, a mu tudi on ne more ponuditi nobene re\xc5\xa1itve. Obupani Josef se odlo\xc4\x8di prekiniti sodelovanje z odvetnikom in se nato sre\xc4\x8da z duhovnikom, ki mu pove, da se preve\xc4\x8d zana\xc5\xa1a na druge. Na ve\xc4\x8der pred Josefovim enaintridesetim rojstnim dnem ga na domu obi\xc5\xa1\xc4\x8deta dva mo\xc5\xbeaka in ga odpeljeta do kamnoloma, kjer mu zabodeta no\xc5\xbe v srce. Josef umre, njegove zadnje besede pa so:\xc2\xa0\xc2\xbbKot psa\xc2\xab.\n_START_SECTION_\nJosef K.\n_START_PARAGRAPH_\nJosef K. je glavna oseba romana. Do tridesetega leta je \xc5\xbeivel svoje vsakdanje \xc5\xbeivljenje kot ban\xc4\x8dni uslu\xc5\xbebenec, vendar se njegovo \xc5\xbeivljenje in razmi\xc5\xa1ljanje spremeni, ko proti njemu za\xc4\x8dne te\xc4\x8di "proces".\n_START_SECTION_\nWillem in Franz\n_START_PARAGRAPH_\nWillem in Franz sta stra\xc5\xbenika, ki nekega jutra brez kakr\xc5\xa1nekoli razlage aretirata Josefa.\n_START_SECTION_\nStric Karl\n_START_PARAGRAPH_\nJosefov stric s pode\xc5\xbeelja, ki nekega dne obi\xc5\xa1\xc4\x8de Josefa in mu svetuje naj si najame odvetnika, saj njegova situacija lahko negativno vpliva na njihovo dru\xc5\xbeino.\n_START_SECTION_\nOdvetnik Huld\n_START_PARAGRAPH_\nHuld je odvetnik od katerega Josef nima nobene prave koristi. Ne poda mu konkretnih informacij, temve\xc4\x8d samo zatrjuje, da proces dobro napreduje. Ko Josef za\xc4\x8duti, da od Hulda ni prave pomo\xc4\x8di, ga odslovi.\n_START_SECTION_\nDelavec\n_START_PARAGRAPH_\nDelavec v tovarni, ki Josefu svetuje naj obi\xc5\xa1\xc4\x8de slikarja Titorellija.\n_START_SECTION_\nSlikar Titorelli\n_START_PARAGRAPH_\nTitorelli je sodni slikar, h kateremu se Josef zate\xc4\x8de po pomo\xc4\x8d, saj se ta zelo dobro pozna ustroj sodi\xc5\xa1\xc4\x8da. Titorelli Josefu razkrije, da pri tem sodi\xc5\xa1\xc4\x8du oprostitev ni mogo\xc4\x8da.\n_START_SECTION_\nTrgovec Block\n_START_PARAGRAPH_\nBlock, ki je prav tako v procesu, je ena izmed strank odvetnika Hulda. Josefu zaupa, da je sam v postopku \xc5\xbee 5 let.\n_START_SECTION_\nDuhovnik\n_START_PARAGRAPH_\nDukovnik, ki ga Josef sre\xc4\x8da v prazni katedrali. Ob koncu njunega pogovora ga duhovnik pusti v \xc5\xa1e ve\xc4\x8dji negotovosti glede njegove sodne nadloge in njegove prihodnosti. Josefu svetuje naj sprejme svojo usodo.'